“Пятровіцай” на Любаншчыне завуць Пятроўскі пост, які завяршаецца 12 ліпеня, у дзень святых Пятра і Паўла. Гэтую назву абралі для летніка, які спачатку задумваўся як школа традыцыйнага танцу. Аднак з кожным годам удзельнікі маюць усё больш магчымасцяў пазнаёміцца з рознымі аспектамі традыцыйнай культуры Любаншчыны. І не проста пазнаёміцца, а паўдзельнічаць у майстар-класах, павучыцца, так бы мовіць, з першых рук. Сёлета і лапці плялі, і каравай пяклі, і, канечне ж, танчылі.